Mikel Hernández Abaitua

Mikel Hernández AbaituaBere sinaduran beti-beti jartzen du bigarren abizena; batzuetan, baita lehen abizenetik hasierako letra besterik utzi gabe ere. Horregatik, euskal Wikipediako ohiko irizpidea —artikuluaren izenburuan ez agertzea biografiatuaren izena(k) eta lehen abizena baizik— ez da bete artikulu honetan. Bestalde, bere lehen abizena azentuz idazten du euskarazko testuetan; beraz, euskal Wikipediako antroponimiako politikari jarraituz, hemen ere azentuarekin ageri da. —batzuetan Mikel H. Abaitua sinatzen duRamon Saizarbitoriaren Kandinskyren tradizioa liburuari eginiko kritika, Egunero, 2003-05-10./ Patxi Zabaletari elkartasuna adierazteko agiria.— (Gasteiz, Araba, 1959ko urtarrilaren 16a - ) euskal idazlea da, Batxilergoko Euskal Hizkuntza eta Literaturako katedraduna eta Euskal Filologian doktorea. Bere tesia Ramon Saizarbitoriaren eleberrigintzari buruzkoa egin zuen.

 Biografia 
Mikel Hernandez Hernandez Abaitua gasteiztarra Donostiako EUTGn lizentziatu zen Euskal Filologian, eta, erretreta hartu arte, institutuko euskara katedraduna izan da. Literaturaz gain musika du zaletasunik handiena. 1981eko Donostia Hiria ipuin saria irabazi zuen. Lehiaketetan eta garaiko aldizkarietan (Oh! Euzkadi, Ustela, Susa...) argitaratutako ipuinek osotu zituzten bere lehenenego ibilbide literarioa. Ondoren lehenengo ipuin-bilduma biak plazaratu zituen: Panpinen erreinua (1983, Hordago) eta Ispiluak (Hordago, 1985). 

80ko hamarkadaren amaiera aldera, eta literatura mundutik urrundu zen nolabait. 90eko hamarkadan, isilaldi baten ondoren, egileak berriro hartutako ibilbidea, gainontzeko lan guztiak ditugu. 1995ean Bazko arrautzak beste ipuin-bilduma plazaratu zuen. Etorriko haiz nirekin? lehenengo elebarria 1991an plazaratu zuen. Ibilbide berri horretan Euskal Herriko gatazka politikoaren gaineko ikuspegia eman zuen. 1996an Ahotsak ipuin-bilduma eta Ohe bat ozeanoaren erdian (Erein, 2001) egilearen bigarren eleberria etorriko ziren.

2008an Ramon Saizarbitoriaren lehen eleberrigintza doktoreago tesia irakurri zuen. 2010ean kaleratu zuen, bestetik, Azukre xehea gatz larria oroitzapen liburua.

 Lanak 
 Ipuin liburuak 
 Panpinen erreinua (1983, Hordago; berrargitalpena: Erein, 2004, epilogo autobiografiko luzearekin).
 Ispiluak (1985, Hordago; berrargitalpena: Elkar, 1993).
 Bazko arrautzak (1995, Elkar).
 Ahotsak (1996, Erein).
 Huevos de Pascua / Bazko arrautzak (2006, Atenea).

 Nobelak 
 Etorriko haiz nirekin? (1991, Elkar). Lan honekin erlazioa zuen musika-maketa bat oparitu zitzaien nobela honen lehen 500 erosleei, autoreak berak grabatua. Ikus kanpo loturak.
 Ohe bat ozeanoaren erdian (2001, Erein).
 Airearen isla (2016, Elkar).

 Saiakerak 
 Literatura eta Rock & Rolla (1994, Emak Bakia Baita-Pamiela).
 Ramon Saizarbitoriaren lehen eleberrigintza (doktore tesia) (2008, E.H.U.).
 Narrazio tailerra (2011, Erein).

 Oroitzapen autobiografikoak 
 Azukre xehea gatz larria (2010, Alberdania).

 Sariak 
 1981eko Donostia Hiria Ipuin Saria, Gurutzegramak egiten zituen gizona ipuinagatik.

 Erreferentziak 

 Kanpo estekak 
  Mikel Hernandez Abaitua literaturaren zubitegian
  'Goazen zu eta biok' abestia
  'Aspaldi' abestia
  Elkarrizketa bat Euskal Telebistan

Kategoria:Mikel Hernández Abaitua